Oblig 1 - Rapport

Før vi begynte så ville vi først at siden skulle være leselig og lett på øynene. Vi sjekket derfor opp noen andre nettsider og eksempler på godt design for å få ideer. Det vi så var at mange nettsider enten bruker mørke farger og forskjellige typer gradients, (både vanlige og transparency gradients) og de nettsidene som ikke brukte mørke farger ville av og til ha en «Dark Mode», noe som gjorde alle fargene mer grå/sorte. I tillegg, så fant vi ikke mye til sterke fargekontraster (f.eks. lyserød på gult). Vi bestemte oss derfor å bruke mørke farger til bakgrunnen. Dette fant vi også ut at hjelper å gjøre hvit tekst veldig enkel å lese ettersom hvit ikke kommer til å blende inn i en mørk bakgrunn.

Det andre vi tenkte over var menyen til restauranten. Vi ville ha bilder til alle rettene med tanke på folk som har vansker med å lese (dyslexi) eller som sliter med å se relativt liten tekst. Vi fant da bilder til alle rettene vi ønsket å inkludere i menyen. I tillegg, prøvde vi å øke fokus på selve menyen - tanken var at menyen ville bli mer merkverdig dersom vi har litt kontrast på den. Vi lagde derfor noen bokser som alle de individuelle rettene kunne være i. Radial-gradienten vi la til senere, hjelper også å trekke øynene mot midten av siden der menyen ligger.

For at kontaktinformasjon og liknende skulle være enkel å finne, ville vi ha informasjonen i <header> og <footer> slik at du finner informasjonen enten på toppen eller bunnen av siden. Inspirasjonen vi fant på andre sider hadde ofte kontaktinformasjon på bunnen av siden, noe som gir mening med tanke på at du først ser gjennom det nettsiden har å tilby før du evt. tar kontakt. Derfor har vi kontaktinformasjon på bunnen av siden samt åpningstider på toppen.

Da vi skrev selve nettsiden så visste vi at allergener var noe som var viktig å få med seg for personer med lesevansker, dårlig syn og allergier. Derfor la vi alle allergenene i "emphasis" tags slik at skjermlesere vil sette stress på selve allergenene og gjøre det enklere for folk som bruker skjermlesere og ikke minst allergikere å få med seg hva som er av allergier i rettene. Vi sikret også at teksten vi skrev allergenene i, ikke skulle være på en bakgrunn de lett kunne forsvinne inn i (god kontrast).

Det siste vi satte fokus på var andre småting for å gjøre siden mer attraktiv. fordi en nettside som ser litt bedre ut er enklere å være interessert i. Vi fant derfor et bilde vi kunne bruke som bakgrunn på <headeren> og prøvde å «fade» den inn i bakgrunnsfargen. Vi tok også og brukte fargene fra bildet til bakgrunnen og meny-boksene for å holde fargene på siden relativt like. Men dette gjorde åpningstidene litt vanskelige å lese siden bildet har varierende farge, så vi fant ut hvordan vi legger til en skygge på teksten for å gjøre den leselig på alle bakgrunner.

Endringene vi gjorde fra første versjon mellom andre versjon er ikke store. Etter å ha sendt nettsiden gjennom "AChecker", var det ingen kjente eller sannsynlige problemer, kun potensielle problemer. Og basert på tilbakemeldingen endret vi derfor ingenting.