Oblig 1 rapport

Før vi begynte så ville vi først at siden skulle være leselig og lett på øynene. Vi sjekket derfor opp noen andre nettsider og eksempler på god design for å få noen ideer. Det vi så var at mange nettsider enten bruker mørke farger og også forskjellige typer gradients (både vanlige gradients og transparency gradients) og de nettsidene som ikke brukte mørke farget ville av og til ha en «dark mode» som gjorde alle fargene mer grå/sorte. I tillegg så fant vi ikke mye til sterke farge kontraster (f.eks. Lyserød på gult). Vi bestemte derfor oss for å bruke mørke farger for bakgrunnen. Dette fant vi også ut at hjelper gjøre hvit tekst veldig enkel å lese fordi hvit ikke kommer til å blende inn i en mørk bakgrunn.

Det andre vi tenkte over var menyen til restauranten. Vi ville ha bilder til alle rettene med tanke på folk som har vansker med å lese (dyslexi) eller som sliter med å se relativt liten tekst. Vi fant da bilder til alle rettene vi ville ha for å implementere dem i menyen. I tillegg så prøvde vi å øke fokus på selve menyen. Tanken var at menyen er mer merkverdig eller står ut mer hvis vi har litt kontrast på den, så vi lagde noen bokser som alle de individuelle rettene kunne sitte i. Radial gradienten vi la til senere når vi stylet nettsiden hjelper også trekke øynene mot midten av siden, der menyen ligger.

For at kontaktinfo og etc. Skulle være enkel å finne så ville vi ha den informasjonen i header og footer sånn at du finner informasjonen enten på toppen av siden eller bunnen av siden. Inspirasjonen vi fant på andre sider hadde often kontaktinfo på bunnen av siden som gir mening med tanke på at du først ser gjennom det nettsiden har å tilby før du evt. vil ta kontakt. Derfor har vi kontaktinformasjon på bunnen av siden, og åpningstider på toppen.

Når vi skrev selve nettsiden så visste vi at allergener var noe som det var viktig å få med seg for folk med lesevansker eller dårlig syn. Derfor la vi alle allergenene i emphasis tags sånn at skjermlesere vil sette stress på selve allergenene og gjøre det enklere for folk som bruker skjermlesere å få med seg hva som kan finnes i noen av rettene. Vi sikret også at teksten vi skrev allergenene i ikke skulle være på en bakgrunn de kunne forsvinne inn i (god kontrast) sånn at viktig informasjon ikke forsvinner inn i bakgrunns-fargen.

Det siste vi satte fokus på var andre småting for å gjøre siden mer attraktiv, fordi en nettside som ser litt bedre ut er enklere å være interessert i. Vi fant derfor et bilde vi kunne bruke some bakgrunn på headeren og prøvde å «fade» den inn i bakgrunnsfargen. Vi tok også å brukte fargene fra bildet selv til bakgrunn og meny-boksene for å holde fargene på siden relativt like. Men dette gjorde åpningstidene litt vanskelige å lese siden bildet har varierende farge, så vi fant ut hvordan vi legger til en skygge på teksten for å gjøre den leselig på alle bakgrunner.